Det nordjyske håndboldhold var på en svær opgave på udebane mod FC Barcelona i Champions League gruppespillet.

Efter at have hentet den første sejr i fem kampe i søndags stod Aalborg Håndbold overfor en svær opgave torsdag aften, da de på udebane skulle møde det spanske storhold FC Barcelona i herrernes Champions League gruppespil. Sidste sæson klarede Aalborg sig i kvartfinalen i den europæiske turnering, men i denne sæson har de haft sværere ved at hente sejre hjem i det forjættede land. Kun tre af slagsen i otte forsøg er det blevet til inden mødet med FC Barcelona, der omvendt ikke har tabt i denne sæsons Champions League gruppespil. Den statistik blev der ikke lavet om på torsdag aften, hvor Aalborg Håndbold måtte se sig slået 32-26 på en svær udebane i Spanien. Foran ved pause Det lignede ellers længe at nordjyderne kunne bide skeer med holdet fra Catalonien. I store dele af første halvleg var nordjyderne i front, og de gik også til pause foran med en enkelt. Det kunne de især takke målmand Mikael Aggefors for, der stod en rigtig god halvleg og hæv flere store redninger ud af ærmet. Spændingen var også intakt i store dele af anden halvleg, hvor Aalborg Håndbold hele tiden kæmpede med at få skabt sig et forspring på to mål – men sådan skulle det ikke gå. FC Barcelona fik udlignet til 23-23 og derefter så det stjernespækkede hold sig ikke tilbage. For mens Aalborg kunne takke deres målmand for en rigtig god første halvleg, så kunne FC Barcelona takke Gonzalo Pérez de Vargas for en fornem anden halvleg. I lang tid holdt han Aalborg-spillere fra scoringer og spanierne kunne komme foran med tre, fire, fem og seks mål. 32-26 ender kampen, og Aalborg Håndbold har nu kun vundet én kamp i de sidste seks opgør.